《雨后虚堂夜坐次方东轩参政韵》
明代·来复

紫芝岩下寺，淡泊偶同居。身老计从拙，心亲迹任疏。

扫花风定后，题竹雨凉馀。时得论清赏，篝灯夜榻虚。

作者简介：（?—1391）明僧，江西丰城人，俗姓王，字见心。少出家于邑之西方寺。明内典，通儒术，能诗善文。明初以高僧召至京，与宗泐齐名。洪武二十四年坐胡惟庸党诛。有《蒲庵集》。